ตอนนี้อยู่ ม.5 ค่ะ อายุ 17ปี ประมาณ3วันที่แล้วมีตุ่มขึ้นที่ปากค่ะ เลยไปร้านยา สรุปว่าเป็นเริม เภสัชบอกว่าอาจจะเกิดจาก ร่างกายอ่อนแอ นอนดึก แล้วก็เครียด เลยมาสังเกตตัวเองว่ารู้สึกดาวน์มา1สัปดาห์กว่าแล้ว ไม่รู้ว่าทำไมถึงดาวน์ แต่มันเบื่อไปหมดเลยค่ะ ไม่อยากทำอะไรเลย ปกติตั้งใจเรียนมาก อาทิตย์ที่แล้วไม่ไปเรียนพิเศษเลยค่ะ อะไรที่เคยชอบก็เบื่อไปหมด อยู่ดีๆก็ร้องไห้ นั่งเฉยๆก็ร้องไห้ เหมือนปล่อยชีวิตล่องลอยไปวันๆค่ะ แล้วก่อนหน้านั้นก็ร้องไห้บ่อยมากค่ะ มีเรื่องให้คิดมีเรื่องในใจตลอด แต่ไม่มีใครรู้ค่ะ มีบางครั้งที่รู้สึกตัวเองว่าเหมือนคนจะเป็นบ้าค่ะ นั่งร้องไห้แล้วก็หัวเราะออกมา คือฝืนหัวเราะเพราะอยากหยุดร้องไห้ ความรู้สึกตอนนั้นรู้สึกเหมือนเป็นบ้าเลยค่ะ แต่หยุดไม่ได้ ไม่มีความคิดที่จะทำร้ายตัวเองหรือฆ่าตัวตายนะคะ แต่มีคิดว่าถ้าโตขึ้นเราควรอยู่คนเดียว คงไม่มีใครอยู่กับเราได้หรอก เรานิสัยไม่ดี เราอยากหายไป แล้วก็เริ่มคิดถึงความตายบ้าง แต่ไม่ได้อยากตายนะคะ ถ้าปล่อยไว้เรื่อยๆจะเสี่ยงอาการซึมเศร้ามั้ยคะ
สวัสดีค่ะอาการรู้สึกเบื่อ ทำอะไรที่เคยชอบก็ไม่สนุก ร้องไห้คนเดียวบ่อยๆอาจเป็นภาวะเบื้องต้นของภาวะซึมเศร้า โรคซึมเศร้า ซึ่งเป็นโรคทางจิตเวชที่มีปัจจัยกระตุ้นจากความเครียดและปัญหาในชีวิตได้แนะนำว่าถ้ามีอาการดังกล่าวนานติดต่อกันเกิน 2 สัปดาห์ ร่วมกับมีพฤติกรรมการกิน การนอนเปลี่ยนแปลง เก็บตัว เปลี่ยนไปมาก จนเสียการเรียน การทำงาน ควรรีบไปพบจิตแพทย์เพื่อประเมินสภาวะทางจิตและเข้ารับการรักษาด้วยยาหรือการทำจิตบำบัดไม่ควรปล่อยปัญหาทิ้งไว้ ควรสังเกตอาการตัวเอง และรีบขอความช่วยเหลือ เบื้องต้น คุยกับคนที่เราไว้ใจได้เพื่อระบายความทุกข์ การเขียนระบายก็เป็นวิธีการที่ดีอย่างหนึ่ง หากิจกรรมที่ชอบทำเพื่อผ่อนคลาย